cyanic-selkie/wikianc huggingface dataset:
Vietnams grønne korridor
Den grønne korridor-prosjektet
Den grønne korridor-prosjektet er et fireårig initiativ som startet i juni 2004 som ble iverksatt av WWF Greater Mekong-programmet og Thua Thien Hue-provinsens skogvernavdeling. Ifølge avtalen, som ble undertegnet i Huế 7. mai 2004, har Det globale miljøfondet, WWF og SNV Netherlands Development Organisation donert to millioner amerikanske dollar for å beskytte det biologiske mangfoldet. Prosjektet får også støtte fra Thua Thien Hue-provinsens folkekomité. I tillegg har det blitt gitt støtte fra United States Fish and Wildlife Service, under Multinational Species Conservation Fund og Concannon Foundation, for primatundersøkelser og -bevaringsarbeid. En skog på 1 340 km2 med dyrebar skog i distriktene A Luoi, Nam Dong og Huong Thuy i Thua Thien-Hue-provinsen skal bli bedre beskyttet med en ny metode for å sikre høyere effektivitet. Prosjektet, som varte fra 2004 til 2008, hadde til hensikt å komme til nytte for lokalsamfunnet og å redusere utnyttelse av skogens ressurser og trusler mot truede dyrearter.
David Mier
David Mier (født 7. august 1978) er en meksikansk seiler som spesialiserer seg i seilbrett. Under Sommer-OL 2012 i London representerte han landet sitt, der han ble nummer 32.
Torvkvartalet
Torvkvartalet er et kjøpesenter i Markens gate i Kristiansand som ble åpnet i oktober 2017.
Kassetassen
Kassetassen er et gjenferd eller en ånd fra sørlandsk folketro som ble omtalt av Gabriel Scott i bøkene Pider Ro's historier om hans forunderlige selvoplevelser tillands og tilvands fra 1905 og Det spøker - Historier fra det gamle prestegårdskjøkken fra 1911.
Landgangen ved Fao
Landgangen ved Fao, eller Al-Faw var et britisk angrep på og erobring av byen 6. november 1914 og den nærliggende osmanske befestningen 8. november 1914. Byen er en liten havneby ved bredden av Shatt al-Arab ved Persiagulfen. Den britiske landgangen markerte innledningen på det britiske felttoget i Mesopotamia under første verdenskrig.
Kassetassen
Kassetassen var ifølge Scott en bitteliten kar som stadig ba forbipasserende om å bære seg, men som med ett vokste seg diger hvis man var dum nok til å la ham klatre opp på ryggen. For å hindre tassen i å gjøre ugagn, skulle man krysse beina ('krøsskaste') og si: "Ein dau mann!".
Landgangen ved Fao
Landgangen
Den første landingsstyrken var 16. brigade under ledelse av brigadegeneral Delamain. De britiske styrkene gikk i land på stranden ved Fao 6. november, og ble umiddelbart lagt under tung ild fra den osmanske Fao-festningen. Da de britiske styrkene beveget seg mot festningen, ble de også utsatt for osmanske infanteriangrep. Britene lyktes i å slå disse tilbake, men greide ikke å innta Fao-festnningen da dere eget tunge artilleri ikke hadde ankommet. De britiske styrkene grov seg da skyttergraver rundt fortet, og utvekslet artilleriild med osmanene inne i fortet.
Kassetassen
Da Kassenkanalen i Høvåg ble åpnet i 1995, hadde man plassert en skummel byste av Kassetassen oppe i fjellveggen over kanalen.
Regus
Regus (LSE-forkortelse RGU) er et internasjonalt selskap med sete i Luxembourg. Regus tilbyr fleksible arbeidsplassløsninger. Regus' produkter og tjenester strekker seg over komplett utstyrte kontorer over profesjonelle konferanserom og businesslounges til verdens største nettverk av videokonferansestudioer.
Landgangen ved Fao
Slaget om Fao-festningen
Det tunge britiske artilleriet kom 8. november, og britene igangsatte da umiddelbart beskytning av den osmanske festningen. Den britiske artilleriilden knuste festningsveggene og britene stormet da festningen. Etter 45 minutters nærkamp inne i festningen, lyktes det britene å erobre dette og ta 300 osmanske krigsfanger. Dagen etter tykket britene inn i byen, uten å møte motstand, og resten av divisjonen ankom byen.
Regus
Regus er tilstede ved over 1200 steder i 89 land og 550 byer. Over 900 000 kunder tar i bruk Regus-tjenester til daglig. Gevinsten til Regus-gruppen lå på 67 millioner britiske pund i 2009, sammenliknet med en omsetning på 1055,1 millioner britiske pund. Regus har 5500 medarbeidere verden over, og er listet på London-børsen i FTSE 250 Index.
Landgangen ved Fao
Virkninger
Etter erobringen av Fao og festningen der, hadde ikke osmanene lenger kontroll over noen deler av Persiagulfen. Den britiske posisjonen var imidlertid utsatt, og den langsiktige britiske planen var å erobre Bagdad, noe de imidlertid ikke lyktes med før i mars 1917. Første steg nordover var da å erobre byen Basra, som ble erobret i slutten av november. Byen ble et viktig støttepunkt for videre britisk avansement opp elven og var et viktig kommunikasjons- og industrisenter.
Gudeoc
Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok Germania fra 98 e. Kr. og de ble av ham betegnet som dyktige krigere.
Disturbing Behavior
Disturbing Behavior er en skrekkfilm fra 1998 med James Marsden, Katie Holmes og Nick Stahl i hovedrollene. Filmen ble regissert av David Nutter, etter et manus skrevet av Scott Rosenberg. Historien følger en gruppe high school-studenter som oppdager at flere av med-elevene deres er del av forseggjort tankekontroll-eksperiment. Filmen hadde enkelte likhetstrekk med filmen The Stepford Wives fra 1975, og hadde premiere i juli 1998.
Gudeoc
Gudeoc ledet det germanske folkeslaget langobardene på den siste strekningen av sin migrasjon fra Sør-Skandinavia eller Nord-Tyskland langs Elben, gjennom Böhmen og Mähren til den romerske provinsen Noricum i det nåværende Østerrike. Da han døde ble han etterfulgt som konge av sin sønn Claffo.
Disturbing Behavior
Handling
High school-student Steve Clark er ny innbygger i Cradle Bay, et pittoresk lite øy-samfunn i Washington. Familien hans har flyttet dit fra Chicago etter at familiens eldste sønn Allen begikk selvmord. På sin første dag ved den lokale videregående skolen blir Steve venn med tre utstøtte elever: Gavin Strick, U.V. og Rachel Wagner. Steve blir også introdusert for skolens psykolog Dr. Edgar Caldicott, som foreslår at han burde se etter nye venner ved å bli med i et program kalt Blue Ribbons - som beskrives som et «motivasjonsverksted». De andre medlemmene av Blue Ribbons forsøker å rekruttere Steve inn i flokken deres, men Gavin påstår at medlemmene av klubben er en morderisk kult som har blitt hypnotisert, lobotomisert og hjernevasket av Caldicott og at hele byen er med på det - men Steve mener Gavin overdriver.
Utenfor en butikk hvor Gavin forsøker å kjøpe alkohol, blir Rachel oppsøkt av Chug, et Blue Ribbon-medlem som er interessert i henne. Men etter å ha fått øye på henne blir Chug plutselig rasende, og begynner å banke opp en mann inne i butikken. Chug dreper ham nesten samtidig som byens politi-sjef, offiser Cox, bare ser på uten å gripe inn. Når Steve spør de nye vennene sine om hva som nettopp skjedde, insisterer Gavin igjen på tankekontroll-hypotesen sin. Han viser også frem fotografier av sine tidligere venner som hadde blitt om-programmert til Blue Ribbons. Gavin tar Steve med til et gjemmested på skolen hvor de overhører et møte ledet av Dr. Caldicott. Under møtet får Gavin vite at foreldrene hans hadde meldt ham på Caldicotts program. En redd Gavin vifter med en pistol som han sier at han kommer til å bruke på potensielle bortførere, men Steve kaller ham paranoid og tar pistolen fra ham.
Men allerede dagen etter dukker Gavin opp på skolen som medlem av Blue Ribbon. Det lange håret er nå kortklipt. De stygge klærne er erstattet med flottere, og han er overhodet ikke interessert i vennskapet med Rachel eller U.V. lenger. Steves forsøk på å nå frem til Gavin blir møtt med fiendtlighet fra andre Blue Ribbons-medlemmer. Når Steve kommer hjem den dagen, møter han Blue Ribbon-medlemmet Lorna i stuen hans, etter å ha undervist den yngre søsteren hans Lindsay. Lorna prøver å forføre ham, men i sin opphisselse havner hun i et voldsomt raseri samtidig som det høyre øyet hennes lyser rødt. Hun ødelegger et vegg-speil med hodet og angriper Steve med et glass-skår. Men han underkuer henne, og plutselig blir hun normalt igjen - og oppfører seg som om ingenting har skjedd.
I mellomtiden blir Steve venn med Mr. Newberry, vaktmesteren ved skolen som også nærer mistanker om Blue Ribbons. Han demonstrerer et apparat som virker irriterende på Blue Ribbons. På jakt etter svar reiser Steve og Rachel til Bishop Flats, et mentalsykehus i nærheten. Undersøkelsen deres bekrefter Gavins teori om Blue Ribbons og tankekontroll: Caldicott implanterer små brikkeri hjernen tenåringer med godkjenning fra foreldrene deres, som ønsker å omprogrammere barna deres fra ungdomskriminelle til veloppdragne borgere.
Kvalifisering til EM i fotball 2016, gruppe H
Kamper
Kampoppsettet ble offentliggjort samtidig med at gruppene ble trukket. De ble trukket 23. februar 2014 i Nice. Tidene er oppgitt i norsk tid med lokal tid i parentes.
Belgkapsel
En belgkapsel (latin: folliculus) er en frukttype som kjennetegnes av at den er tørr og at frøene slippes fri. Belgkapselen skilles fra kapsler ved at den er dannet fra ett eneste fruktblad. Denne frukttypen antas å være den mest opprinnelige ("primitive") frukttypen og finnes hos mange av de tidlig evolverte plantefamiliene, som magnoliafamilien og flere slekter i soleiefamilien.
Asbjørn Gildberg
Asbjørn Gildberg (født 21. juli 1947) er en norsk barnebokforfatter og fiskeriforsker. Han vokste opp i Kvam i Nord-Trøndelag og flyttet i 1974 til Tromsø. Han ble utdannet til sivilingeniør ved NTH (Trondheim) i 1973 og tok doktorgrad i fiskerikjemi ved Universitetet i Tromsø i 1982 med avhandlingen «Autolysis of fish tissue : general aspects».
I 2004 ble Gildberg utfordret av Gyldendal til må skrive en barnebok med utgangspunkt i sitt fagområde som forsker. Det resulterte i boken Pelle Plankton om livet i havet.
Daniel Flores
Daniel Flores (født 17. oktober 1981) er en venezuelansk seiler som spesialiserer seg i seilbrett. Under Sommer-OL 2012 i London representerte han landet sitt, der han ble nummer 31.
Islands Brygge Syd
Islands Brygge Syd (også omtalt som Artillerivej Syd) er en betegnelse for den delen av Islands Brygge som ligger sør for Drechselsgade. Mot sør grenser området mot Nokken. Området består for det meste av nedlagt industri, men det er planlagt en omfattende utvikling av området, med boligbygging, næring og en kunstig bukt med sandstrand.
Fremtidige planer
Området er tenkt å etterhvert bli en selvstendig bydel med levende forretningsliv. Masterplanen er tegnet av danske Plot og nederlandske West 8. Vinnerprosjektet ble valgt ut i en arkitektkonkurranse, og vant fordi det best inkluderte den blå havnen og den grønne allmenningen.
Dasa
Dāsa (devanagari): दास) er et sanskrit-ord med den primære meningen fiende. I Rigveda er navnet spesielt relatert til stammer som var fiender av de indoariske stammer. Ordet fikk senere andre betydninger, som «tjener», «slave» eller en «hengiven duyrker» av en guddom.
Dāsa er ofte blitt identifisert som den ikke-indoeuropeiske befolkningen som ble underlagt indoarierne under deres folkevandringer sørover inn i India. Asko Parpola har foreslått at de opprinnelige Dāsas kan ha vært de indoiranske nabostammene i Oxus-sivilisasjonen, som opprinnelig avviste den ariske religion, men som senere smeltet sammen med den.
Rigveda bruker også navnet Dasyu om fiendtlige folkeslag, men det er uklart om Dāsa og Dasyu er beslektet.
EM i golf 2018
EM i golf 2018 ble arrangert i Glasgow i Skottland fra 8. til 12. august 2018. Mesterskapet inngår i serien i Europamesterskapet 2018.
Deltakere
1. august 2018 var 68 deltakere fra 15 nasjoner påmeldt. Verdensranking uken før mesterskapet er oppgitt i parentes.
Football League 3. divisjon 1991–1992
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Kilder
The Football League 1991–92
Fylkesvei 4556
Fylkesvei 4556 går mellom Jåsundkrysset og Tananger i Sola.
Frem til 2019 hadde veien betegnelsen fylkesvei 376.
Johannes Ahun
Johannes Ahun (født 22. desember 1987) er en estisk seiler som spesialiserer seg i seilbrett. Under Sommer-OL 2012 i London representerte han landet sitt, der han ble nummer 30.
Ye Changchi
Ye Changchi (født 1849 i Suzhou i Kina; død 1917) var en kinesisk historiker, bibliofil og embedsmann. Han regnes som en ledende Dunhuang-forsker.
Tales of the Sands
Tales of the Sands er det tredje studioalbumet fra det tunisiske progressive metallbandet Myrath, utgitt 27. september 2011.
Kylie Bunbury
Kylie Bunbury (født 30. januar 1989 i Montreal i Canada) er en canadisk-amerikansk skuespiller.
Karriere
Bunburys første skuespillerjobb var en gjesterolle i såpeserien I gode og onde dager i 2010. Hun er nå best kjent for å spille i TV-serien Twisted, hvor hun portretterer Lacey Porter, en av hovedrollene. Serien begynte sommeren 2013. Hun har også spilt i filmer som Prom (2011) og The Sitter (2011).
Referanser
<References/>
Hans Henrik Thaulow
Hans Henrik Thaulow (født 1754, død 1823) var en norsk prest.
Thaulow var elev ved Christiania katedralskole og ble i 1770 student ved Københavns Universitet, hvor han tok teologisk embetseksamen i 1776. I 1779 ble han personalkapellan hos sognepresten i Rygge og Moss. Da sognet ble delt samme år, ble han sogneprest i Moss. I 1800 ble han forflyttet til Stadsbygd. Fra 1808 til sin død var han sogneprest i Gausdal, fra 1818 som prost i Gudbrandsdalen prosti.
Thaulow utga noen mindre skrifter og skrev innlegg i Det norske Nationalblad og Norske Intelligenz-Seddeler. I boken Et Raab imot Brændevin (København, 1795) tok han til orde for å forby produksjon og omsetning av brennevin. I Tanker om Alterens Sacramente (København, 1782) diskuterte han nattverden i rasjonalistisk ånd. Skriftet ble angrepet av den konservative norske presten Jacob Worm Skjelderup i et motskrift. Som prest i Stadsbygd havnet han i strid med menigheten, og sin egen biskop, ved å forsøke å påby Evangelisk-christelig Psalmebog.
Ved valget til Riksforsamlingen på Eidsvoll i 1814 fikk Thaulow like mange stemmer som presten Stabel, som ble valgt ved loddtrekning.
Bodøtunnelen
Bodøtunnelen er en veitunnel på Riksvei 80 mellom Hunstadmoen og Bodøelv i Bodø som åpnet 28. april 2019. Den ble bygget som en del av «Bypakke Bodø». Tunnelen er 2,8 km lang og har to løp med to kjørefelt i hver retning.
Historie
Byggestart for tunnelen var februar 2015 og første tunnelsalve ble sprengt 8. mai 2015. Tunnelen hadde gjennomslag i andre løp 19.10.2017. 17.01.2019 ble tunnelen ferdig bygget og testing pågikk frem til åpning. Bodøtunnelen ble innviet av statssekretær Allan Ellingsen den 28. april 2019.
Norges mest moderne tunnel
Tunnelen har flere nye sikkerhetstiltak og ble ved åpningen omtalt som «Norges mest moderne tunnel».
Finansiering
Bypakken har en samlet økonomisk ramme på 2820 mill. kroner. Finansieringen er basert på innkreving av bompenger og statlige, fylkeskommunale og kommunale midler. Bompengedelen utgjør 2025 mill. kroner. Innkrevingen av bompenger var per 2014 planlagt å starte opp i 2015, med en innkrevingsperiode om lag 15 år. Innkrevingen startet 15. oktober 2015.
VM i friidrett 2023 – 100 meter menn
Øvelsen 100 meter menn i VM i friidrett 2023 blir avholdt på Nemzeti Atlétikai Központ (Nasjonale friidrettssenter) i Budapest, Ungarn 19. og 20. august 2023.
Program
Lokal tid (UTC+1)
Ibrahim Danlad
Ibrahim Danlad (født 2. desember 2002) er en ghanesisk fotballspiller som spiller for Asante Kotoko SC.
Landslaget
Han ble tatt ut i s tropp til VM i fotball 2022 i Qatar.
Per Helsing
Per Helsing (født 27. juni 1896, død 27. september 1957) var en norsk fotballspiller som spilte for Oslo-klubben Ready som ytre venstre. Helsing spilte også 13 landskamper for mellom 1915 og 1919, og scoret det første målet da Norge vant 3-1 over  16. juni 1918, og tok sin første seier noensinne.
Gudmund Stang
Gudmund Stang (født 8. oktober 1933 i Buenos Aires, død 4. januar 2002) var en norsk historiker.
Gudmund Stang var Stang (slekt fra Aremark), sønn av Marita Birkeland og tegneren Einar Stang, og vokste opp i Argentina. Han kom til Norge i 1951 for å gjennomføre militærtjenesten og begynte deretter å studere historie ved Universitetet i Oslo. Han avla hovedfagseksamen i 1962. I denne tiden var han med i kretsen omkring tidsskriftet Minerva, der han var redaktør mellom 1958 og 1967. Fra 1967 til 1969 underviste han ved Universitetet i Minnesota. Fra 1972 underviste han i sosialhistorie ved Universitetet i Trondheim.
Stang var redaktør for Historisk Tidsskrift sammen med Steinar Imsen, Per Fuglum og Kari Melby 1992–1997. Han var medlem av Vitenskapsselskapet.
Stangs forskningsinteresser rettet seg mot nordisk, britisk og latinamerikansk historie, og han har bl.a. skrevet om byer i det spanske Amerika mellom 1492-1810 og om norske ingeniørers utvandring til Latinamerika.
Gudmund Stang var nevø av Arne Ording.
Gitte Dæhlin
Gitte Dæhlin egentlig Inger Birgitte, (født 21. juni 1956 i Oslo, død 2. desember 2012) var en norsk billedhugger, tekstilkunstner og tegner. Hun var datter av keramikeren Lisbet Dæhlin og kunstkritikeren Erik Dæhlin.
Etter utdannelse på Bournemouth & Poole College Of Arts i England og ved Vestlandets kunstakademi, debuterte hun i juni 1980 med en separatutstilling med tekstilskulpturer i Galleri Dobloug. Samme høst deltok hun på ungdomsbiennalen i Paris. Fra 1977 bodde hun i Mexico, i Chiapas på grensen til Guatemala.
Verker og utstillinger
En utstilling i 1986 var inspirert av den indianske urbefolkningen i området. Hennes største utstilling i Norge var UrRo på Lillehammer Kunstmuseum i 2010.
Flokk (2010)
I 2011 ble 21 av Dæhlins bronsefigurer plassert ut i landskapet på Sygard Grytting i Sør-Fron. De 21 skulpturene utgjør verket Flokk, og ble installert i Sør-Fron på oppdrag fra Sparebankstiftelsen DNB gjennom stiftelsens prosjekt Skulpturstopp. Verket er fra 2010 og bærer på spansk tittelen Respiro en la tierra.
Dokumentarfilm
Filmskaperen Inge-Lise Langfeldt laget filmen The One Way Ticket om Gitte Dæhlins skulpturer. Filmen hadde premiere på Lillehammer Kunstmuseum.
Nokken
Nokken er et boligområde beliggende på den nordvestlige delen av Amager i København. Området ligger sør for Islands Brygge, vest for Amager Fælled og nord for Vejlands allé.
Boligene i området er primært kolonihagelignende bygninger, og det er f.eks ikke innlagt avløp i området. Eiendommene er inndelt i ca 100 individuelle leieavtaler, og eies av København kommune. Beborne jobber med å få området integrert i Islands Brygge.
Oslebakken
Oslebakken er et sted like nordvest for Alby på Veierland i Færder kommune. Stedet var tidligere kjent som Havna/Havnen. Navnet Oslebakken dukka opp først rundt 1700, og var sannsynligvis opprinnelig navnet på en bestemt lokalitet i området. Navneforskere mener at det kanskje kommer av kvinnenavnet Aslaug.
På Oslebakken er det en gravrøys fra jernalderen som har status som freda kulturminne.
Den norske studentfilmfestivalen
Den norske studentfilmfestivalen er en norsk filmfestival som er forbeholdt studentfilm. Festivalen har tilholdssted i Lillehammer. Den ble første gang arrangert høsten 2011, og gikk da under navnet Studentfilmfestivalen. Den gang var det ikke åpen påmelding til festivalen, men den omfattet kun eksamensfilmer fra Den Norske Filmskolen og dokumentarlinjen ved Høgskolen i Lillehammer. Studentfilmfestivalen ble arrangert på nytt året etter, og ble da formelt stiftet under navnet Den norske Studentfilmfestivalen. Arrangementet ble også flyttet fra kunst- og kulturhuset Fabrikken til Kulturhuset Banken, hvor festivalen fremdeles holder til. Den fjerde utgaven av festivalen ble avholdt fra 25. til 27. mars 2015, og arrangert i samarbeid med Amandusfestivalen og Lillehammer Filmklubb.
Festivalens formål
Festivalen har som mål å være en rekrutterings- og inspirasjonsarena for unge film- og tv-studenter som ønsker å jobbe med film. Den Norske Studentfilmfestivalen ønsker å være et arrangement som inspirerer unge filmskapere til å trå inn i bransjen, et sted hvor de kan møtes for å utveksle tanker og ideer, se hverandres filmer og skape et nettverk.
2013
Juryen for den tredje utgaven av Studentfilmfestivalen besto av Søren Birkvad (førsteamanuensis ved avdelingen for film- og fjernsynsvitenskap ved HiL), Pål Gengenbach (filmklipper) og Gaute Storaas (filmmusikkomponist).
2012
Juryen for den andre utgaven av Studentfilmfestivalen besto av Maria Fuglevaag Warsinska-Varsi (dokumentarfilmkonsulent ved Norsk filminstitutt|Norsk Filminstitutt), Ingrid Dokka (filmkonsulent ved NFI), Karsten Meinich (redaktør fra nettmagasinet Montages) og Stein Stie (filmfotograf).
2011
I 2011 ble forløperen til Den Norske Studentfilmfestivalen arrangert, da vant følgende filmer disse prisene (kun Den norske filmskolen og Høgskolen i Lillehammer var invitert til å delta):
Daniel Afriyie
Daniel Afriyie Barnieh (født 26. juni 2001) er en ghanesisk fotballspiller som spiller for den sveitsiske klubben.
Landslaget
Han ble tatt ut i s tropp til VM i fotball 2022 i Qatar.
Todderud
Den gamle driftsbygningen ble revet i 1928. Nybygg basert på tømmerkasse fra Ådalsbruk og gammelt administrasjonsbygg satt opp på nye murer. Sto ferdig i 1934. (Se Ådalsbruk og brann i 1927) Ble benyttet av Sanderud sykehus som kvinneavdeling for lettere syke pasienter frem til 1984. Huset hadde fullt innredet og isolert kjeller bestående av arbeidsstuer. Hovedetasje samt andre og tredje etasje. Grunnflate 267 m2
Huset ble benyttet som skole fra ca. 1984 til 1994. Huset og eiendommen ble solgt til private eiere i 1997 med 5 mål tomt. Senere til kjøpt ytterligere 2 mål.
På eiendommen lå den tidligere vannforsyningen til Sanderud sykehus. Dette anlegget var i virke fra 1913 til på femtitallet. Anlegget besto av pumpeanlegg og høydebasseng på ca. 13 x 5 x 4 meter. samt brønnanlegg.
Kjøring
Kjøring med hest og vogn er en sportsgren som er underlangt Fédération Equestre Internationale. Det avholdes VM annet hvert år med deltagelse fra alle kontinenter. Det var Foreningen til Kjørehestenes Fremme som først gikk i gang med konkurranser i kjøring i Norge. Senere har kjøring blitt en egen gren under Norges Rytterforbund.
Disipliner
Et kjørestevne omfatter fire disipliner:
Felsisk mineral
Felsisk mineral er relativt lyst og lett mineral med en tetthet mindre enn 3 g/cm³. Begrepet "felsisk" kombinerer ordene "feltspat" og "silisium". På 1800- og 1900-tallet ble også begreper sure bergarter noen ganger synonymt med vulkanske bergarter med høyt-silikat-innhold (mer enn 63% SiO2 av vekten). Innholdet av tyngre jern og magnesium er lavt mens det er høyt innhold av lettere silikat og aluminium, samt oksygen, natrium og kalium. Felsiske bergarter er vanligere i kontinentalskorpe enn i havbunnsskorpe, og inneholder generelt mye aluminium (derav betegnelsen sial). Mineraler som ikke er felsiske kalles mafiske og er med et større innhold av magnesium (sima) tyngre enn de felsiske mineralene, eksempelvis bergartene basalt, diabas og gabbro.
Den felsiske magmaen bygger en polymerisert væske rik på feltspat og kvarts som gjør felsisk magma betraktelig seigere enn andre typer magma. Felsisk magma kan bygge lava ved så lave temperaturer som 650–700°C - dog bruker den å være atskillig varmere.
Erwin Sellering
Erwin Sellering (født 18. oktober 1949 i Sprockhövel, Nordrhein-Westfalen, Tyskland) er en tysk politiker, fra SPD. Han var fra 6. oktober 2008 til 4. juli 2017 ministerpresident i delstaten Mecklenburg-Vorpommern. Fra 2006 var han delstatens sosial- og helseminister og 2000-2006 justisminister.
Felsisk mineral
Felsisk lava har, sammenlignet med mafisk, en høy viskositet på grunn av det høyere innholdet av silikat, aluminium, kalium, natrium og kalsium. Vann og andre flyktige stoff har vanskeligere for å forlate felsisk lava, så utbrudd fra vulkaner med felsisk lava er mer eksplosive enn de ved vulkanene med mafisk lava. Felsisk lava som ryolitt og dakitt assosieres med stromboliske utbrudd, vanligvis i form av lavadomer og lavadekke, og pyroklastisk utbruddsmateriale og tuff.
Erwin Sellering
Sellering er jurist fra universitetene i Heidelberg, Bochum og Münster. I 1981 ble han utnevnt til dommer i Gelsenkirchen, og fra 1994 var han ledende dommer i Greifswald. I 1996 ble han visepresident i domstolen samme sted.
Felsisk mineral
Mellomformen internmediært mineral inneholder en lavere andel aluminium og silika og større andel magnesium og jern enn rent felsisk. Også intermediære mineraler assosieres med såkalte stromboliske utbrudd, men også mer sammensatte vulkaner. De bygger andesitt-domer og lavadekke. Kombinasjonen av deres lave aluminium- og silikainnhold og deres høyere temperatur (750–950°C) gjør dem noe mer lettflytende. Den høyere temperaturen tenderer også til å bryte opp de polymeriserte bindninger i magmaen hvilket ytterligere bidrar til å gjøre dem mer lettflytende samtidig som det underletter byggingen av krystaller. Den høyere andelen magnesium og jern viser seg i den mørkere grunnmassen og iblant også i krystaller bestående av amfibol og pyroksen.
Erwin Sellering
Han ble medlem av SPD i 1994, og ble i 1996 medlem av ledelsen av partiet i Mecklenburg-Vorpommern; siden 2003 nestleder. Han ble valgt som leder av partiet i hele delstaten i 2007 og dessuten i Vorpommern. Han ble valgt til landdagen første gang i 2002. To år tidligere ble han utnevnt til justisminister i Harald Ringstorffs regjering. Ringstorff annonserte sin avgang som ministerpresident i august 2008, og i oktober ble Sellering med 40 av 45 stemmer i landdagen valgt til ny regjeringssjef.
Felsisk mineral
Klassifisering av felsiske bergarter
Felsitt er et petrologisk feltbegrep som brukes for å referere til svært finkornede eller afanittiske, lyse vulkanske bergarter som kan være reklassifisert etter en mer detaljert mikroskopisk eller kjemisk analyse. I noen tilfeller kan felsisk vulkanske bergarter inneholde fenokryster av mafiske mineraler, vanligvis hornblende, pyroksen eller en feltspat-mineral, og må da nødvendigvis få navn etter sitt fenokrystmineral, for eksempel hornblendebærende felsitt.
Det kjemiske navnet på en felsisk stein er gitt i henhold til TAS-klassifiseringen av Le Maitre (1975). Dette gjelder imidlertid bare for vulkanske bergarter. Hvis fjellet er analysert og funnet å være felsisk, men er metamorf og ikke har bestemt vulkansk protolitt, kan det være tilstrekkelig å bare kalle det en "felsisk skifer". Det finnes kjente eksempler av svært skårne granitter som kan forveksles med ryolitter.
For fanerittisk felsiske bergarter bør QAPF-diagram brukes, og navn gis i henhold til granitt-nomenklaturen. Arter av mafiske mineraler inngår ofte i navnet, for eksempel hornblendebærende granitt, pyroksen kvartsdioritt eller augitt megakrystisk monzonitt, fordi begrepet "granitt" allerede å antas innholde feltspat og kvarts.
De felsiske bergartene kan også klassifiseres utfra sin tekstur:
Hérouville-Saint-Clair
Hérouville-Saint-Clair er en kommune i departementet Calvados i regionen Normandie nordvest i Frankrike. Kommunen er en forstad til Caen, og ligger nordøst for byen. Innbyggerne i kommunen kalles for Hérouvillais.
Historie
Kommunen ble kalt Hérouville fram til 1957. Fram til begynnelsen av 60-årene var det en mindre landsby med 2,000 innbyggere, men i løpet av 15 år steg folketallet raskt til rundt 25,000, noe som gjorde kommunen til den mest folkerike forstaden til Caen. Folketallet har vært ganske stabilt siden 1975.
Befolkningsutvikling
Antall innbyggere i kommunen Hérouville-Saint-Clair
NM-uka
NM-uka (offisielt NM-veka) er et fellesarrangement som består av norgesmesterskapet i mange ulike idretter. NM-uka er et samarbeid mellom Norges idrettsforbund, NRK og Norsk Tipping, og ble arrangert første gang i 2018. NM-uka blir arrangert både sommer og vinter. Den foreløpig eneste vinter-utgaven ble arrangert i 2022.
Hérouville-Saint-Clair
Befolkningsutvikling
Referanse: INSEE
NM-uka
Se også
Forøvrig brukes også NM-uka som betegnelse på hovedmesterskapet i både biljard og orientering.
Gerrit Schotte
Gerrit Fransisco Schotte (født 9. september 1974) er en politiker fra Curaçao, og er den nåværende lederen av Movementu Futuro Kòrsou (MFK), landets nest største parti etter valget i 2010.
MFK dannet regjering sammen med Pueblo Soberano og Partido MAN fra den 4. september 2010. Denne koalisjonen overvåket oppløsningen av De nederlandske Antiller den 10. oktober 2010. Schotte ble da den første statsminister i landet Curaçao. Schotte var en av de yngste i moderne historie som ble statsminister.
Han satt til 29. september 2012 og måtte gå av etter at regjeringen hans tapte sitt parlamentarisk flertall.
Schotte ble i mars 2016 dømt til tre års fengsel for å ha mottatt bestikkelser, korrupsjon og hvitvasking av penger. Midlene gjorde det mulig å etablere partiet MFK. Han ble også dømt til tap av retten til å inneha politisk verv i fem år. Schotte anket dommen, men anken ble avvist.
Naturlig teologi
Naturlig teologi er det filosofiske motstykke til åpenbaringsteologi (eller åpenbaringsreligion) behandler spørsmålet om hva man kan vite om Gud ut fra fornuften.
Middelalder
Katolsk teologi, for eksempel som formulert av Thomas Aquinas, mente at en viss naturlig kunnskap om Gud er mulig, men at den måtte kompletteres med det som åpenbart, især gjennom Kristus.
Dominikanerpresten Thomas Aquinas (ca 1225–1274) presenteret en rekke versjoner av det kosmologiske argument i sitt verk Summa Theologica, og det teleologiske argument i Summa contra Gentiles. Han presenterte og drøftet også det ontologiske argument, men la det bort til fordel for bevisføringer som nøyer seg med årsak og virkning. Hans quinque viae (fem veier) i disse bøker søkte å demonstrere Guds eksistens på forskjellige måter, blant annet (som vei nr. 5) det målrettede aksjoner som kan observeres i naturen.
Thomas Aquinas quinque viae ad Deum søker å bevise Guds eksistens fra erfaringen (a posteriori). Muligheten for det gudsbevis a priori, for eksempel i form av Anselm av Canterburys ontologiske gudsbevis, ble bestridt av Thomas Aquinas.
Kritikere
1500-tallets reformatorer, for eksempel Martin Luther og Jean Calvin, mente derimot at kunnskap om Gud kun er gitt mennesket ved åpenbaring.
1700-1800-tallet
I Storbritannia gjorde en naturteologi seg gjeldende som en egen filosofisk vitenskapelig retning på 1700- og tidlig 1800-tall. Ideen bak var at man gjennom studier av Guds skaperverk (naturen) kunne tilegne seg kunnskap og forståelse av Gud selv. Naturteologer som William Paley, William Harvey, Jan Swammerdam og John Ray la mye av det teoretiske grunnlaget for en vitenskapelig forståelse av naturen slik den senere ble formulert av geologen Charles Lyell og særlig Charles Darwin på midten av 1800-tallet.
Kritikere
Opplysningstiden innebar en fornyet naturlig teologi som til og med anså seg å gjøre den kristne åpenbaring overflødig (fornuftsreligion). Mot dette reagerte i sin tur 1900-tallets dialektiske teologi, som hevder åpenbaringen som eneste kildea til kunnskap om Gud.
Den protestantiske teolog Karl Barth var den teolog som kanske tydeligst i moderne tid kritiserte naturlig teologi. Dette fremgår tydelig i blant annet den opphetede Barth-Brunner-debatten i 1934. Der mener Karl Barth att Den Hellige Ånd ikke trenger noen hjelp (som for eksempel gjennom naturen) til å åpenbare seg selv, slik at å søke etter beviser på Guds eksistens i naturen ikke bare var overflødig, men også umulig. Han mente at det ikke finnes noen kontaktpunkter gjennom naturen, noe som Emil Brunner hadde foreslått i boken Naturen och nåden (1934), der han så et mulig kontaktpunkt mellom Gud og menneske.
Om mus og menn (1992)
Om mus og menn er en 1992 amerikansk-produsert film med John Malkovich og Gary Sinise, som også regisserte filmen. Filmen er den tredje filmatiseringen av John Steinbecks roman Om mus og menn fra 1937.
Handlingsreferat
Under den store depresjonen passer George Milton på sin fysisk sterke, men psykisk funksjonshemmede, partner Lennie Small. De flykter fra deres tidligere ansettelse i California, hvor Lennie ble beskyldt for voldtektsforsøk. George og Lennie reiser til en ranch hvor de får gårdsarbeid. Om kvelden ber Lennie ham fortelle om drømmen han har, og George beskriver hvordan han håper at de to en dag kommer til å eie deres egen eiendom.
Guy Thomazeau
Bakgrunn
Guy Thomazeau kom fra en prominent forretningsfamilie. Han tok sine videregående studier ved college Saint-Louis-de-Gonzague i Paris, og så ved lyceet Janson-de-Sailly. Etter å ha gått på Sciences-Po Paris, begynte han på séminaire des Carmes og oppnådde en grad i teologi ved l'Institut catholique de Paris. Deretter fullførte han opplæring ved å være revisor ved l'Institut des hautes études de défense nationale (IHEDN).
Prest
Guy Thomazeau ble presteviet den 18. desember 1965 og ble inkardinert i erkebispedømmet Paris' presteskap.
Han virket så innen høyskolesjelesorgen, og sjelesørger i Paris-menighetene Notre-Dame de l'Assomption, så Notre-Dame-de-Grâce de Passy. I 1981 ble han utmeldt til generalvikar for erkebispedømmet Paris og sogneprest for Saint-Pierre de Chaillot.
Hjelpebiskop i Meaux
Pave Johannes Paul II utnevnte ham den 12. november 1988 til titulærbiskop av Chunavia og til hjelpebiskop av Meaux. Biskopen av Meaux, Louis Pierre Joseph Cornet, bispeviet ham den  8. januar 1989; medkonsekratorer var Jean Cuminal, biskop av Saint-Flour, og Michel Louis Coloni, biskop av Dijon.
Biskop, så erkebiskop, av Montpellier
Pave Benedikt XVI innvilget den 3. juni 2011 hans alderbetingede avskjedssøknad.
Fra 8. august 2013 til 11. mai 2014 fungerte han som apostolisk administrator av Nice.
Episkopalgenealogi
Hans episkopalgenealogi er:
Lisa Børud (album)
Lisa Børud er debutalbumet til Lisa Børud, utgitt i 2001.
Holangus
Holangus er en slekt av biller som tilhører den artsrike underfamilien Cerambycinae i familien trebukker (Cerambycidae).
Skarphaga
Skarphaga er et sted på Nøtterøy i Færder kommune i Vestfold. Det befinner seg sør for Smidsrød, vest for Øre og Sjølyst, nord for Tanstad og øst for Herstad.
Holangus
Utseende
Middelsstore, slanke, mørkt metallisk fargede trebukker. Hodet er firkantet med utstående fasettøyne. Antennene er tynne, noe utvidet mot spissen, omtrent to tredjedeler av kroppslengden. Pronotum er nesten sylindrisk, med en rund knøl på hver side litt bak midten Dekkvingene er smale, nokså tynne og bøyelige, sprikende i spissen slik at flygevingene ikke er dekket. Beina er lange, lårene sterkt klubbeformede, leggene på bakbeina krumme med en hårdusk i spissen.
Skarphaga
Etymologi
Skarphaga var opprinnelig en gård. Navnet er satt sammen av hagi «havnegang» og skarp «mager jordbunn». Det er registrert følgende skriftformer av navnet:
Holangus
Utbredelse
Slekten er utbredt i Vietnam og det sørlige Kina (Hainan, Yunnan).
Systematisk inndeling
Slekten blir ofte regnet som en underslekt av Callimus.
Skarphaga
Kulturminner
Det er registrert to kokegroper fra jernalderen/middelalderen i området. Disse har status som freda kulturminner.
Musikkåret 1804
Musikkåret 1804 er en oversikt over utgivelser, hendelser, fødte og avdøde personer med tilknytning til musikk i 1804.
Knut Sjølstad
Knut Sjølstad (født 1973 i Stjørdal) er en norsk doktor ingeniør.
Tidlig liv og utdannelse
Knut er født og oppvokst i Stjørdal. Far var skipskaptein og mor jobbet i kommersiell virksomhet lokalt. Han var fra barnsben av en meget habil håndballspiller, men prioriterte etter hvert akademia foran en lovende håndball karriere. Etter å ha fullført videregående skole med meget gode resultater gikk ferden videre til ingeniørstudier i Trondheim. Han ble i 1999 uteksaminert som sivilingeniør fra Norges Tekniske Høgskole. Deretter tok Sjølstad en doktorgrad i korrosjon - "Deformation and softening behaviour of Commercial AlMn-alloys: Experiments and Modelling".
Hjertevenn (album)
Hjertevenn er det andre albumet fra Lisa Børud, utgitt i 2003.
Knut Sjølstad
Karriere
Sjølstad jobbet først et år ved Norges Tekniske Høgskole før han tok doktorgraden. Etter avsluttede studier begynte han deretter i det som den gangen het Statoil (i dag Equinor) som korrosjons ingeniør (Material og inspeksjon). Den første perioden var han stasjonert i Stavanger, men flyttet etterhvert til Hammerfest for å være med å bygge opp aktiviteten på Melkøya. Siden 2009 har han hatt base ved Equinors base Tangen i Stjørdal. Sjølstads spesial område er korrosjons problematikk og han har jobbet med mange av selskapets offshore installasjoner langs kysten.
Kilder
https://ntnuopen.ntnu.no/ntnu-xmlui/handle/11250/248683
Saltskål
Saltskål er en liten skål eller kar til å servere salt, ofte benyttes den sammen med en saltskje. Det er en historisk og nostalgisk gjenstand fra en tid før bordsalt var finkornet, slik det er i dag. Bruk av saltskål er dokumentert allerede i Romerriket.
Stilene varierer fra enkle til rikt utsmykkede og materialet kan være glass og keramikk, metaller, elfenben og tre og plast.
På grunn av endringene i bearbeidingen av salt for forbrukerbruker, har den åpne saltskålen og den medfølgende saltskjeen i blitt foreldet, etter å ha blitt erstattet av hverdagens saltbøsse. De er imidlertid et populært samleobjekt og brukes fremdeles i dag som litt nostalgi på mange spisebord.
VM i landeveissykling 2023 – Junior kvinner temporitt
Temporitt for Junior kvinner under VM i landeveissykling 2023 ble arrangert i Stirling torsdag 10 august. Løpet gikk over 1 runde a 13,4 km.
5 Centimeters Per Second
5 Centimeters Per Second (秒速５センチメートル) (5 centimeter per sekund) er en japansk animasjonsfilm, en såkalt anime, av regissøren Makato Shinkai. Den hadde premiere i mars 2007 på Cinema Rise i Shibuya, Tokyo.
Filmen er delt i tre avsnitt: Cherry Blossom, Cosmonaut og 5 centimeters per second, som tilsammen har en spilletid på cirka én time. Hver av delene forteller en egen separat beretning, men sett etter hverandre kombineres fortellingene til en lengre historie som begynner i Japan på 1990-tallet og ender i moderne tid. Hver av delene er sentrert rundt en gutt ved navn Takaki Tōno og utspiller seg på forskjellige stadier i livet hans. Historien handler om Takaki og hans forhold til en jente ved navn Akari Shinohara som han møtte på barneskolen. Filmen forteller om hvordan dette forholdet definerer Takaki som person, og hvilken innvirkning dette bekjentskapet får for hans senere liv.
Alessandro Bastoni
Alessandro Bastoni (født 13. april 1999) er en italiensk fotballspiller som spiller for FC Internazionale Milano.
Landslaget
Han ble tatt ut i s EM-tropp til EM i fotball 2021. Italia vant EM-finalen mot 3-2, etter straffesparkkonkurranse.
Gideon Mensah
Gideon Mensah (født 18. juli 1998) er en ghanesisk fotballspiller som spiller for den franske klubben.
Landslaget
Han ble tatt ut i s tropp til VM i fotball 2022 i Qatar.
Kalmarhuset
Kalmarhuset ligger i Jon Smørs gate 11 i Bergen, men boligdelen har adresse som Markeveien 12. Kalmarhuset ble tegnet av arkitekt Leif Grung for forsikringsselskapet Æolus i 1936 og representerer et av Bergens flotteste eksempler på funksjonalisme. Bygget ligger på en vanskelig, skrånende tomt og har et kraftig tårn som skaper et visuelt skille mellom de to dominerende bygningskropper: Én boligdel og én kontorfløy som begge er preget av horisontale bånd av teglstein. I kontorfløyens første etasje lå det opprinnelig en bensinstasjon. Denne bygningsdelen har fått en buet form, tilpasset motorveien som var planlagt mot Nøstet.
Med sin kompakte og organiske form har Kalmarhuset flere likhetstrekk med bygg av den tysk-jødiske Erich Mendelsohns arkitektur, slik den eksempelvis kom til uttrykk i Doblouggården (1933) i Oslo og hans ulike varemagasiner for Kaufhof Schocken i Tyskland. Med sitt funksjonalistiske formspråk skapte Kalmarhuset debatt i sin samtid i Bergen.
Huset er verneverdig, og derfor kan det ikke gjøres endringer på fasaden.
Under 2. verdenskrig var det sykestue i kjelleren.
I husets hovedinngang er det en utstilling om Kalmarhuset, hentet fra en utstilling om bygg i Bergen.
Makoto Tomizawa
Makoto Tomizawa (født 19. juli 1984) er en japansk seiler som spesialiserer seg i seilbrett. Under Sommer-OL 2012 i London representerte han landet sitt, der han ble nummer 28.
Under Sommer-OL 2020 i Tokyo som ble arrangert i 2021, ble han nummer 16.
Dorothy Davenport
Fannie Dorothy Davenport (13. mars 1895 i Boston, død 12. oktober 1977 i Los Angeles i California) var en amerikansk skuespiller, manusforfatter, produsent og filmregissør.
Davenport kom fra en teaterfamilie. Hennes bestefar, Edward Loomis Davenport, og tanten hennes, Fanny Davenport, var kjente teaterskuespillere på sin tid, det samme var faren hennes, Harry Davenport. Hun var gift med Hollywood-skuespilleren Wallace Reid fra 1912 til hans død i 1923.
Bellmanprisen
Bellmanprisen, (svensk: ) er en svensk kulturpris som ble innstiftet i 1920 av ekteparet Emma og Anders Zorn "för att hedra en verkligt framstående svensk skald". Prisen, som fra begynnelsen var SEK 10 000 og var avkastningen av eiendommen der restauranten Freden i Stockholm ligger, har etter hvert blitt forhøyet til SEK 250 000. Prisen deles ut av Svenska Akademien. Ifølge testatorens vilje ble Erik Axel Karlfeldt tildelt prisen fra og med 1920 til hans død 1929. Etter dette ble prisen gitt, også på livstid, til Albert Engström. Prisen er fra 1943 gitt til forskjellige personer fra år til år, men en person kan fremdeles få prisen for flere år.
Lokkefuglen fra Montmartre
Lokkefuglen fra Montmartre (originaltittel: The Humming Bird) er en amerikansk stumfilm fra 1924, regissert av Sidney Olcott.
Loonse en Drunense Duinen
Loonse en Drunense Duinen er en nasjonalpark beliggende syd i Nederland, mellom byene Tilburg, Waalwijk og 's-Hertogenbosch. Området har vært nasjonalpark siden 2002. Det har et areal på 35 km².
Gulestøa
Gulestøa er en gård ved utløpet av Gulenfjordene i Bremanger kommune.
Gårdsnavnet, som er nevnt allerede i 1667, har hatt forskjellige navn som f.eks. Gullestøl, Gulestøe, Gulestødl, Gulestøen og Gulestøa. Fra gammelnorsk har ordet gul eller gol betydd sterk vind, men noen tyder det òg som gjol eller kløft. Ordet stø kommer av landingsplass for båter, som i ordet båtstø. Første registrerte husmann eller strandsitter er Daniel f.1620
NOU 2014: 13, Scheel-utvalget
NOU 2014:13 «Kapitalbeskatning i en internasjonal økonomi» er en norsk offentlig utredning (NOU) fra et utvalg som ble oppnevnt ved kongelig resolusjon 15. mars 2013 og som avla sin innstilling for Finansdepartementet 2. desember 2014. Utvalget ble ledet av Hans Henrik Scheel, og det blir gjerne referert til som «Scheel-utvalget».
Denne offentlige utredningen er en av fire store offentlige utredninger som har bidratt til omlegging av kapital- og bedriftsbeskatningen med stor betydning både for den personlige beskatningen og næringsbeskatningen. De tre andre offentlige utvalgene er Skattekommisjonen (NOU 1984: 22), Aarbakke-utvalget (NOU 1989:14), og Skauge-utvalget (NOU 2003: 9).
Under pisken
Under pisken (originaltittel: Under the Lash) er en amerikansk stumfilm fra 1921, regissert av Sam Wood.
Shillong Chamber Choir
Shillong Chamber Choir er et indisk kammerkor tilholdsted i Shillong i Meghalaya. Koret ble etablert i 2001 av konsertpianisten Neil Nongkynrih som også er dirigent.
I 2010 deltok Shillong Chamber Choir i TV-programmet India's Got Talent, noe som ble begynnelsen på nasjonal berømmelse, senere også internasjonal.
Koret synger både tradisjonelle indiske sanger og kristne sanger.
Byflata
Byflata (talemål: Byflato; i skrift også: Mosjøens byflate) er et byområde i Mosjøen og byens historiske og geografiske hjerte. Med sin fortid som egen kommune har Byflata et forholdsvis variert spekter blant annet innen næringsliv, historie og arkitektur. Ytterst på Byflata ligger sentrum, som har et bredt utvalg av forretninger, kafeer/restauranter og kulturelle tilbud. Også en rekke private og offentlige kontorer finnes der.
Navn
Gatene på Byflata har fått sitt navn hovedsakelig etter byens store menn, blant andre sokneprest Christian Qvale (Chr. Qvales gate), lensmann Christian Møinichen Havig (C.M. Havigs gate) og handelsmann Andreas Bech Jürgensen (Jürgensens gate). Andre gatenavn viser til historiske personer, som Hårek på Tjøtta (Håreks gate) og Tore Hund (Tore Hunds gate). Videre finnes gater med selvforklarende navn som Elvegata, Jernbanegata, Kirkegata, Rådhusgata og Skolegata.
Næringsliv
Byflata, og særlig sentrum, har både det største antallet og den høyeste tettheten av næringsbedrifter i Mosjøen. Bortsett fra Halsøya er Byflata det eneste området i byen som har butikksentre, hvorav Sjøsiden er det største. På Byflata ligger ellers en rekke private og offentlige kontorer.
Skole
På Byflata ligger Mosjøen skole (barnetrinn) og Mosjøen videregående skole, avdeling Sentrum.
Kommunikasjon
På Byflata ligger Mosjøen rutebilstasjon, hvorfra det går bybuss til Halsøya i nord, Åsbyen i nordøst, Skjervengan i øst og Olderskog i sør. Derfra går også buss til nabobyene Brønnøysund, Sandnessjøen og Mo i Rana, samt omliggende distriktskommuner. Mosjøen jernbanestasjon ligger på sin side på Vollan, omkring ti minutters gange fra sentrum.
Arkitektur
Som tidligere by som har vokst uavbrutt siden 1800-tallet og som dessuten unngikk å bli bombet i 1940 har Byflata et bredt arkitektonisk spekter i sin bebyggelse. Ytterst på flatens vestside finnes landskjente Sjøgata, som har Nord-Norges lengste sammenhengende bebyggelse av trehus og brygger fra 1800-tallet. Sentrum har en rekke bygg fra tiårene etter krigen, men også eldre hus. Videre østover er det hovedsakelig boligområder, hvor bebyggelsen varierer når det gjelder alder, størrelse og arkitektonisk stilart. Nordøst på flaten finnes Mosjøens villastrøk med byhus fra sent på 1800-tallet og tidlig på 1900-tallet. Flere av disse er rikt utsmykket med detaljer. Sørøst på flaten består bebyggelsen av blokker og rekkehus som opprinnelig ble bygget for å huse arbeidstakere. Byflata har dermed synlige spor etter fordums samfunnsforskjeller i byen.
Byflata er kjent for sine velordnede gater, som fremstår som et nett av rettvinklede ruter. Grunnlaget for gatenettet ble lagt etter at Mosjøen i 1876 ble bykommune.
Byparken ble anlagt i årene 1900–1905. Forandringer fulgte i 1925 og 1948. I årene etter 2000 er parken blitt restaurert slik at den viser elementer fra stilarten til hver av disse fire tidsepokene, og i 2010 ble den kåret til Årets grønne park.
Geografi
Byflata svarer grovt sett til tidligere Mosjøen bykommune slik dennes grenser var mellom 1876 og 1939. Dette utgjør omkring 0,83 km². Byflata ligger på et flatt landområde mellom elvene Vefsna og Skjerva. Disse er også Byflatas grenser i vest, nord og øst. Grensen i sør, som tilsvarer den gamle bygrensen i sør, går omtrent likt med Mathias Bruuns gate.
Historie
Byflatas historie er nærmest identisk med Mosjøens.
Den umulige Mrs. Bellew
Den umulige Mrs. Bellew (originaltittel: The Impossible Mrs. Bellew) er en amerikansk stumfilm fra 1922, regissert av Sam Wood.
Albus
Albus var en myntenhet som siden senmiddelalderen fikk utbredelse i deler av det hellige romerske rike av den tyske nasjon, fremfor alt i Rhinland.